Huoneisto oli yhtä kaunis, valoisa, siisti, hyvin varusteltu ja avara kuin miltä se kuvissa näyttää. Kattoterassi oli ehdoton plussa! Sijainti historiallisessa keskustassa oli loistava, mutta rauhallinen. Kaikki tarpeellinen - ravintolat, kaupat, päänähtävyydet - oli lyhyen kävelymatkan päässä.
Isäntämme Gaetanon järjestämä lentokenttäkuljetus oli sujuva. Gaetano oli asunnolla meitä tulijoita vastassa, esitteli paikat sekä neuvoi ruokakauppojen, ravintoloiden ja nähtävyyksien suhteen. Hän oli myös aina tavoitettavissa ja valmis auttamaan, jos kysyttävää tuli.
Gaetano järjesti meille viiden hengen seurueellemme retken Etnalle. Retki oli ehdottomasti hintansa väärti ja pääsimme paikkoihin, joihin turistibusseilla ei pääse.
Catania osoittautui loistavaksi matkakohteeksi. Suomalaisiin ei maaliskuisessa Cataniassa törmännyt! Nähtävää riittää, ruoka on loistavaa ja Cataniasta on helppo tehdä päiväreissuja muuallekin. Nähtävää ja koettavaa riittää myös Catanian lähikaupungeissa.
Kaiken kaikkiaan tämä kämppä oli kyllä nappivalinta!